**Z A K LJ U Č C I**

sa 42. sjednice Upravnog vijeća održane 6.12.2023. s početkom u 17,30 u prostorijama centralnog vrtića, Perkovčeva 88/1, Samobor

NAZOČNE: Tatijana Lenart –predsjednica, predstavnik Osnivača

Anamarija Hohla – predstavnik Osnivača

Mia Horvat– predstavnik Osnivača

Maja Dadić Žeravica – predstavnik roditelja

Ksenija Štibohar – predstavnik Vrtića

Ostali nazočni: Josipa Milaković, ravnateljica

Anita mahović – računovodstveni radnik

Milana Zorić-Šabić – tajnik

Tatijana Lenart, predsjednica Upravnog vijeća otvara sjednicu, pozdravlja nazočne. Predsjednica Upravnog vijeća predlaže da se dodaju dvije nove točke dnevnog reda (9. i 10.), kako bi se razmortile na ovoj sjednici i donijeli zaključci o prihvaćanju.

Nakon što je utvrđeno da je prisutan potreban broj članova Upravnog vijeća, predložen je sljedeći

**DNEVNI RED:**

1. Verifikacija zapisnika sa 41. sjednice Upravnog vijeća
2. Izvješće ravnateljice o radu vrtića i provođenju odluke UV između dvije sjednice
3. Donošenje Prijedloga II. izmjena financijskog plana za 2023.
4. Radni odnosi – donošenje odluke o izboru kandidata po zaključenimm natječajima za:

- zdravstveni voditelj, (1 izvršitelj) na određeno nepuno radno vrijeme (20

sati tjedno) do povratka odsutne radnice.

- spremačica (1 izvršitelj), na određeno puno radno vrijeme, do povratka

odsutne radnice na posao

1. Donošenje odluke o proširenju djelatnosti (temeljem dobivene suglasnosti MZO)
2. Donošenje Potpunog teksta Statuta
3. Donošenje prijedloga Statutarne odluke o izmjenama i dopunama Statuta
4. Donošenje prijedloga izmjena i dopuna Pravilnika o unutarnjem ustrojstvu DV G.Vitez
5. Donošenje II. Izmjena i dopuna Pravilnika o radu DV Grigor Vitez
6. Donošenje Financijskog plana za 2024. s projekcijama za 2025. i 2026.
7. Razno

Nakon što je dnevni red jednoglasno prihvaćen, prelazi se na rad po istom.

**Ad-1. Verifikacija zaspisnika sa 41. sjednice Upravnog vijeća**

***Konstatira se da su sa Zapisnikom sa 41 sjednice upoznati članovi Upravnog vijeća, te budući nema primjedbi isti se verificira.***

**Ad-2. Izvješće ravnateljice o radu vrtića i provođenju odluke UV između dvije sjednice**

Planirane aktivnosti pedagoškog rada odrađene su prema kalendaru za studeni 2023.

- radovi na rekonstrukciji nogometnog igrališta u centralnom objektu su završeni – očekujemo uklanjanje zaštitne ograde i početak korištenja (prikaz uz fotografije).

- prema upitu članice Upravnog vijeća, M. Horvat o situaciji s velikim brojem uboda komaraca u područnom objektu Ogledalce (Sudnikova) provjerili smo mogućnost zaprašivanja te dobili odgovor od nadležne službe da se sada ne preporuča zaprašivanje zbog vremenskih prilika, no u razgovoru s odgojiteljima saznajemo da se taj problem više nije događao baš zbog promjene vremenskih prilika (zahlađenje).

- drugi upit članice M. Horvat UV vezan za isti objekt ticao se donošenja i korištenja *labela* od strane djece (navodna zabrana od strane odgojitelja) – u razgovoru s odgojiteljima komunicirano je da zabrana nikada nije postojala, ali se prema djeci i roditeljima komuniciralo da se isti koriste s oprezom zbog učestalih slučajeva dijeljenja jednog labela između dvoje ili više djece što nije prihvatljivo iz higijenskih razloga. Odgojiteljice su s djecom o tome razgovarale, no potrebna je dodatna komunikacija roditelja i djece što se u dosta slučajeva zanemaruje pa dolazi do nepotpunog prijenosa informacija između roditelja i djece.

- tijekom sastanaka sa stručnim suradnicima uviđa se stalna problematika donošenja ispričnica od strane roditelja, kao i dovođenje bolesne djece u kolektiv. Odgojitelji se žale da roditelji ne prihvaćaju ozbiljnost zdravstvenog stanja djeteta, posebice kada su pozvani od strane odgojitelja da dođu po dijete koje ima povišenu temperaturu, respiratorne ili crijevne tekobe...sljedeći dan roditelji nerijetko dovode dijete bez ispričnice s rečenicom kako im kod kuće ništa nije bilo, a kasnije se uspostavi da dijete ne funkcionira u kolektivu. Zbog ovakvih situacija odgojitelji svakodnevno dolaze u konfliktne situacije s roditeljima, stoga su zdravstvene voditeljice napravile objavu za sve roditelje na Okitokiju kao podsjetnik na čuvanje dječjeg zdravlja, ali i zdravlja svih zaposlenih u vrtiću... a razmišljamo i o uvođenju internih ispričnica, o čemu još moramo raspraviti.

- tijekom studenog održane su predstave *Vitezove mala scene* (dramska grupa odgojitelja vrtića) po svim objektima DV Grigor Vitez – reakcije djece i drugih odgojitelja su više nego pozitivne.

- 30.11. održan je webinar na temu razmjene znanja i iskustava gradskih vrtića u korištenju aplikacije Okitoki – izlagači u ime DV Grigor Vitez bile su odgojiteljice M. Kruljac i M. Tomašković te ravnateljica, a ostali izlagači bili su iz DV Proljeće (Zelina) i DV Maza (Valpovo), a poziv je bio upućen svim gradskim vrtićima, korisnicima aplikacije diljem Hrvatske.

- za sve odgojne skupine nabavljena je i dostavljena didaktika – svaki tim odgojitelja mogao je odabrati didaktiku u vrijednosti od 280 eura.

- sutra, 7.12. očekujemo dolazak Sv. Nikole po svim objektima i skupinama DV Grigor Vitez uz prigodan poklončić za svaku skupinu (klementine i kekse).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad 3. Donošenje Prijedloga II. Izmjena financijskog plana za 2023.**

***Z a k lj u č a k***

***Donosi se Prijedlog II. izmjena financijskog plana za 2023. godinu.***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ad-4. Radni odnosi – donošenje odluke o izboru kandidata po zaključenom natječaju**

**za:**

- **zdravstveni voditelj** (1 izvr.) na određeno nepuno radno vrijeme, do povratka odsutne

radnice.

**- spremačica** (1 izvršitelj) na određeno puno radno vrijeme, do povratka odsutne radnice.

***Z a k lj u č a k***

***Na radno mjesto zdravstvenog voditelja (1 izvršitelj), na određeno nepuno radno vrijeme (20 sati tjedno), najdulje na rok od 5 mjeseci zapošljava se***

***NIKOLINA GOLEC***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Z a k lj u č a k***

***Na radno mjesto spremačice (1 izvršitelj), na određeno puno radno vrijeme, do povratka odsutne radnice zapošljava se***

***NADA RAČIĆ***

***koja u potpunosti ispunjava uvjete tražene u natječaju.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednica Upravnog vijeća Tatijana Lenart predlaže da se prilikom sljedećeg zapošljavanja

svakako u tekst natječaja doda da će se provesti selekcijski postupak u obliku razgovora s kandidatima. Isto tako, potrebno je na web stranicu staviti i obavijest kandidatima o vremenu i svim bitnim elementima održavanja selekcijskog postupka i to najmanje tri dana prije dana održavanja istog.

Gđa Maja Dadić Žeravica je potvrdila važnost istog, jer takva objava olakšava informiranje kandidata, a i provođenje postupka, bez da se dodatno gubi vrijeme na kontaktiranje s kandidatima.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad.5. Donošenje Odluke o proširenju djelatnosti**

***Z a k lj u č a k***

**Dječji vrtić Grigor Vitez početkom 2024. godine. počinje raditi u promijenjim uvjetima i proširuje djelatnost, tako da će provodi djelatnost predškolskog odgoja i naobrazbe sa 33 odgojnih skupina na 7 lokacija**

* **centralni vrtić u Perkovčevoj 88/1 sa 13 odgojnih skupina,**
* **područni vrtić u Galgovu, sa 2 odgojne skupine**
* **područni vrtić u Kladju sa 4 odgojne skupine**
* **područni vrtić u Sudnikovoj sa 3 odgojne skupine**
* **područni vrtić u Pavučnjaku, Ulica Stara Karlovačka 6A sa 2 odgojne skupine**
* **područni vrtić u Ul. Željka Kovačića 4, sa 6 odgojnih skupina**
* **područni vrtić u Molvicama, Molvice bb sa 3 odgojne skupine**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad.6. Donošenje Potpunog teksta Statuta DV Grigor Vitez**

***Z a k lj u č a k***

***Donosi se Potpuni tekst Statuta Dječjeg vrtića Grigor Vitez iz Samobora.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad 7. Donošenje prijedloga Statutarne odluke o izmjenama i dopunama Statuta**

***Z a k lj u č a k***

***Donosi se Prijedlog statutarne odluke o izmjenama i dopunama Statuta***

***Dječjeg vrtića Grigor Vitez iz Samobora.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad 8. Donošenje prijedloga izmjena i dopuna Pravilnika o unutarnjem ustrojstvu DV**

**Grigor Vitez**

***Z a k lj u č a k***

***Donosi se Prijedlog odluke o izmjenama i dopunama Pravilnika o unutarnjem ustrojstvu***

***Dječjeg vrtića Grigor Vitez iz Samobora.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad 9. Donošenje Izmjena i dopuna Pravilnika o radu**

***Z a k lj u č a k***

***Donose se Izmjene i dopune Pravilnika o radu Dječjeg vrtića Grigor Vitez iz Samobora.***

***Izmjene i dopune Pravilnika o radu stupit će na snagu 1.1.2024. godine, a primjenjivat će se od plaće za siječanj 2024. (isplata u veljači 2024.).***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ad. 10. Donošenje Financijskog plana za 2024. s projekcijama za 2025. i 2026.**

***Z a k lj u č a k***

***Donosi se Financijski plan za 2024. s projekcijama za 2025. i 2026.godinu.***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Ad-8. Razno**

Pod točkom razno:

- Ravnateljica je predočila listu neprimljene djece 2022. godište, za područni

objekt Galgovo, među kojima nema djece čiji roditelji su prilikom upisa naveli kao prvi

izbor pri upisu upravo taj objekt.

- Shodno Odluci o načinu ostvarivanja prednosti pri upisu djece i mjerilima za utvrđivanje visine roditeljskih uplata za ostvarivanja programa ranog i predškolskog odgoja i obrazovanja u dječjim vrtićima kojima je osnivač Grad Samobor, roditelji su predali zahtjev za oslobađanje plaćanja naknade za boravak djeteta u vrtiću.

***Z a k lj u č a k***

***Odobrava se oslobađanje od sudjelovanja u cijeni programa za dijete V.N.***

***a shodno teškim socijalno-ekonomskim prilikama i odnosima u obitelji, te Nacionalnoj strategiji uključivanja Roma u predškolske ustanove.***

Završeno u 19 sati

KLASA: 601-05/23-2/15

URBROJ: 238-27-71-02-23-3

Samobor, 7.12.2023.

Zapisnik vodila Predsjednica Upravnog vijeća

Milana Zorić-Šabić Tatijana Lenart